《寄林可山》
宋代·胡仲弓

可人期不至，日日望山孤。
不是招吟侣，多应觅酒徒。
虚名付蕉鹿，清兴动莼鲈。
见说同川好，能通一苇无。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。